CELEX: 32013D0809
Language: et
Date: 2013-12-06 00:00:00
Title: 2013/809/EL: Nõukogu otsus, 6. detsember 2013 , millega määratakse kindlaks Maailma Kaubandusorganisatsiooni 9. ministrite konverentsil Euroopa Liidu võetav seisukoht toiduga kindlustatuse, tariifikvootide haldamise ja järelevalvemehhanismi kohta

31.12.2013   
            
            
               ET
            
            
               Euroopa Liidu Teataja
            
            
               L 355/89
            
         NÕUKOGU OTSUS,
   6. detsember 2013,
   millega määratakse kindlaks Maailma Kaubandusorganisatsiooni 9. ministrite konverentsil Euroopa Liidu võetav seisukoht toiduga kindlustatuse, tariifikvootide haldamise ja järelevalvemehhanismi kohta
   (2013/809/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Liit peab äärmiselt tähtsaks mitmepoolse kaubandussüsteemi toimimist ja järkjärgulist tugevdamist ning mõistab mitmepoolsete kaubandusläbirääkimiste Doha vooru edasiviimise vajadust. Maailma Kaubandusorganisatsiooni (WTO) 9. ministrite konverentsi edukas tulem on vajalik samm selle eesmärgini jõudmisel.
            
         
               (2)
            
            
               Mitmepoolsete kaubandusläbirääkimiste Doha vooru keskmes on arenguga seotud küsimused. WTO üldnõukogu kiitis 31. juuli 2002. aasta kohtumisel heaks kaubandus- ja arengukomitee eriistungi soovituse eri- ja diferentseeritud kohtlemise järelevalvemehhanismi loomiseks. Järelevalvemehhanismi eesmärk on aidata kaasa arenguriikidest ja vähim arenenud riikidest WTO liikmete mitmepoolsesse kaubandussüsteemi lõimumise lihtsustamisele.
            
         
               (3)
            
            
               Tariifikvootide tõhus haldamine ja läbipaistvus nende kasutamisel on esmatähtsad, et tagada varem Uruguay voorus võetud põllumajandustoodete turulepääsu käsitlevate kohustuste nõuetekohane täitmine. WTOs 2013. aasta kestel peetud läbirääkimised on võimaldanud WTO liikmetel jõuda kokkuleppeni tariifikvootide haldamise mehhanismi rakendamises, mis peaks sisaldama läbipaistvussätteid ja alakasutuse meedet.
            
         
               (4)
            
            
               WTO liikmetel peaks olema võimalus viia kooskõlas WTO eeskirjadega ellu vajalikke kavasid, kaasa arvatud riigivaru loomine toiduainetega kindlustamiseks. Riigivaru loomise kavad toiduainetega kindlustamiseks peavad vastama WTO liikmete seas kokku lepitud eritingimustele, et mitte moonutada rahvusvahelist kaubandust. WTOs 2013. aasta kestel peetud läbirääkimised on võimaldanud liikmetel leida arenguriikide rakendatavatele kavadele sobiva lahenduse liikmete vahelise üksmeele avalduse kujul, mis tähendab nimetatud kavade mittevaidlustamist teatava perioodi vältel ja teatavate tingimuste täitmisel („rahuklausel”).
            
         
               (5)
            
            
               Seetõttu tuleks kehtestada WTO 9. ministrite konverentsil toiduga kindlustatuse, tariifikvootide haldamise ja järelevalvemehhanismi kohta võetav Euroopa Liidu seisukoht,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu seisukoht Maailma Kaubandusorganisatsiooni 9. ministrite konverentsil toiduga kindlustatuse, tariifikvootide haldamise ja järelevalvemehhanismi kohta on toetada WTO 9. ministrite konverentsi poolt järgmiste WTO otsuste eelnõude vastu võtmist:
   
               —
            
            
               toiduga kindlustatus WT/MIN(13)/W/10;
            
         
               —
            
            
               tariifikvoodid WT/MIN(13)/W/11;
            
         
               —
            
            
               järelevalvemehhanism WT/MIN(13)/W/17.
            
         Artikkel 2
   Käesolev otsus jõustub selle vastuvõtmise päeval.
   
      Brüssel, 6. detsember 2013
      
         
            Nõukogu nimel
         
         
            eesistuja
         
         D. BARAKAUSKAS